open-index/open-wikipedia-markdown huggingface dataset:
Christopher Heyerdahl

**Christopher Heyerdahl** er kanadískur leikari sem er þekktastur fyrir hlutverk sitt í *[[Supernatural]]*, *[[New Moon]]* og *[[Stargate Atlantis]]*.

## Einkalíf
Heyerdahl er fæddur í Bresku Kólumbíu í Kanada og er af norskum og skorskum uppruna.

## Ferill
Heyerdahl kom fyrst fram í sjónvarpsþættinum 21 Jump Street. Síðan þá hefur hann komið fram í mörgum kvikmyndum og sjónvarpsþáttum. Hefur hann komið fram sem gestaleikari í mörgum af vinsælustu sjónvarpsþáttum nútímans: *[[Stargate SG-1]]*, *[[Dead Zone]]*, *[[Saved]]*, *[[Smallville]]*, *[[Caprica]]* og *[[Human Target]]*. Hann kefur komið fram í kvikmyndum á borð við: *[[Coyote Run]]*, *[[The Peacekeeper]]*, *[[Babel]]*, **' og ''[[The Invisible]]''.

== Kvikmyndir og sjónvarp ==


== Verðlaun og tilnefningar ==
**Leo verðlaunin'''
*2010: Verðlaun sem besti aukaleikari í dramaseríu fyrir Sanctuary
*2009: Tilnefndur sem besti aukaleikari í dramaseríu fyrir Sanctuary
*2006: Verðlaun sem besti gestaleikari í dramaseríu fyrir The Collector

## Heimildir
* 
* 

## Tenglar
* 
* Christopher Heyerdahl á Supernatural Wiki.com síðunni
* Christopher Heyerdahl á Supernatural wikiasíðunni
Koji Kondo

**Koji Kondo** er japanskt tónskáld sem er þekktastur fyrir tölvuleikjatónlist sem hann hefur samið fyrir Mario- og The Legend of Zelda-leikjaraðirnar. 

Á meðal áhrifavalda Kondos eru Deep Purple, Casiopeia, Chick Corea og Herbie Hancock. 

## Tilvísanir


## Tenglar
*
Ómar (1963)

**Ómar** er 45 snúninga hljómplata gefin út af Hljóðfæraverslun Sigríðar Helgadóttur árið 1963. 
Á henni flytur Ómar Ragnarsson ásamt Hljómsveit Ólafs Gauks tvö lög.

Bæði lögin eru upprunalega þjóðlög. „Ó, Vigga“ er jiddíska þjóðlagið „Le Chajim“ eða „La Laika“ meðan „Karlagrobb“ er tyrkneska þjóðlagið „Üsküdar'a gider iken“ eða „Kâtibim“.
 
## Lagalisti
#Ó, Vigga - *Lag - texti: NN - Ómar Ragnarsson*
#Karlagrobb - *Lag - texti: NN - Ómar Ragnarsson*
Rondó Tríó - Með aðstoð strengja

**Rondó Tríó** er 45 snúninga hljómplata gefin út af Hljóðfæraverslun Sigríðar Helgadóttur árið 1969. 
Á henni flytja Rondó Tríó fjögur lög. Útsetningar: Sigurður Rúnar Jónsson. Rondó Tríó skipa: Einar Jónsson á trommur, Arthur Moon á bassa og Matthías Karelsson á Codovox og söng.
 
## Lagalisti
#Amma kvað - *Lag - texti: Matthías Karelsson - Örn Arnarson* 
#Blítt er undir björkunum - *Lag - texti: Páll Ísólfsson - Davíð Stefánsson* 
#Litli Karel - *Lag - texti: Matthías Karelsson* 
#Bréfið hennar Stínu - *Lag - texti: Matthías Karelsson - Davíð Stefánsson*
Johann Georg Hiedler

**Johann Georg Hiedler** (28. febrúar 1792 – 9. febrúar 1857) var austurrískur malari sem opinberlega hefur verið talinn föðurafi Adolfs Hitler og var kvæntur ömmu hans. Það er þó ekki fullvíst því þau giftust ekki fyrr en fimm árum eftir fæðingu Alois, föður Adolfs.

Johann Georg og Maria Anna Schicklgruber gengu í hjónaband 1842 og varð Alois þá stjúpsonur Johanns Georgs og tók ættarnafn hans en hafði áður kallast Alois Schicklgruber. Seinna var fullyrt að Alois væri í raun sonur Johanns Georgs, getinn fyrir hjónaband, og árið 1877 fékk hann lagalega staðfestingu á því. Sagnfræðingar telja að þetta sé ekki ólíklegt en einnig hefur verið nefndur til sem hugsanlegur faðir Johann Nepomunk Hiedler, yngri bróðir Johanns Georgs, sem ól Alois upp að nokkru leyti og arfleiddi hann að vænum hluta eigna sinna. Einnig voru um tíma uppi kenningar um að gyðingur að nafni Leopold Frankenberger hefði barnað Mariu þegar hún var vinnukona á heimili fjölskyldu hans í Graz en sú tilgáta þykir nú ósennileg, meðal annars vegna þess að gyðingar voru á þessum árum útlægir frá Graz.

## Heimildir
*
Stigi

**Stigi** eða **tröppur** er stighækkandi þreparöð sem leiðir þann sem stígur milli þrepa (*riða*) frá lægri fleti til hærri flatar. Stigar eru oft í húsum milli hæða, á gönguleiðum eða í ám (sbr. laxastigi eða skipastigi). Sumir gera greinarmun á orðunum stigi og trappa, og kalla stiga, eins og þann sem iðnaðarmenn nota til að leggja upp að vegg, aldrei tröppur. En útfellanlega „stiga“ sem er í laginu eins og bókstafurinn A aðeins tröppur, en aldrei stiga. Í ensku t.d. er gerður mikill greinarmunur á föstum stigum og lausum, sbr. stairway og ladder. 

## Hinir ýmsu stigar

* Brunastigi
* Hringstigi
* Hænsnastigi
* Kaðalstigi
* Rúllustigi
* Skábraut (fyrir fatlaða)

## Tengt efni

* Lyfta

## Tenglar
* „Stigar eru hluti af okkar daglega lífi“; grein í Morgunblaðinu 1997
Ganga

**Ganga** eða **labb** vísar til hægfara hreyfingu manns eða háfættra dýra þar sem fætur þeirra eru settir fram á víxl. Tvífætt dýr hafa alltaf einn fót á jörðinni en ferfætt dýr hafa tvo eða fleiri. Þetta kallast að **ganga** en einnig **labba** sem þó er oft talin öllu óvirðulegri sögn.

Dýr með litlar fætur eru oft sögð skríða, s.s. skordýr. 

## Tengt efni
* Gangtegundir (hesta)
* Göngulag (hvernig manneskja ber sig við göngu)
* Fjallganga
* Skrúðganga

## Tilvísanir
Sænska úrvalsdeildin

**Sænska úrvalsdeildin** eða **Allsvenskan** er efsta deildin í knattspyrnu karla í Svíþjóð. Deildin var stofnuð árið 1924 og fyrir þann tíma var hún kölluð *Svenska serien*. Árið 2008 var liðum í deildinni fjölgað úr 14 í 16.

## Keppnin
16 lið keppa í deildinni. Tímabilið byrjar í mars og endar í október. Hvert lið spilar við hvort annað tvisvar, einu sinni með heimaleik og einu sinni með útileik, í 30 leikjum alls. Tvö neðstu lið deildarinnar falla í Superettan og tvö efstu lið úr Superettan koma í þeirra stað. Þriðja neðsta liðið í sænsku úrvalsdeildinni spilar umspilsleik gegn þriðja efsta liði í Superettan.

## Heimavellir hjá félögum í Allsvenskan

## Meistarar í gegnum tíðina
Vigfús Hansson Scheving

**Vigfús Hansson Scheving** (15. janúar 1735 – 14. desember 1817) var íslenskur sýslumaður á 18. öld, lengst af í Skagafjarðarsýslu, og bjó á Víðivöllum.

Vigfús var fæddur á Möðruvöllum í Hörgárdal, sonur Hans Scheving, klausturhaldara á Möðruvöllum, og konu hans Guðrúnar Vigfúsdóttur. Hann varð stúdent úr Hólaskóla 1754 og lauk lögfræðiprófi frá Kaupmannahafnarháskóla 1757. Hann var lengi Hólaráðsmaður en þegar Þórarinn Jónsson sýslumaður á Grund dó 1767 var hann settur sýslumaður Eyjafjarðarsýslu og gegndi því embætti þar til Jón Jakobsson tók við árið eftir. Vigfús varð sýslumaður Skagafjarðarsýslu 21. febrúar 1772. Hann bjó á Víðivöllum í Blönduhlíð. Í hans tíð fór síðasta aftaka í Skagafirði fram á  Víðivöllum og var það árið 1789, þegar kona sem hafði fyrirkomið barni sínu og dysjað það var höggvin þar. 

Vorið 1800 fékk Vigfús lausn frá embætti og flutti þá suður að Innra-Hólmi til Magnúsar Stephensen, tengdasonar síns, var hjá honum eftir það og dó í Viðey.

Kona Vigfúsar var Anna Stefánsdóttir, dóttir Stefáns Ólafssonar prests á Höskuldsstöðum og systir Ólafs Stephensen stiftamtmanns. Dætur þeirra voru Ragnheiður, kona Stefáns Þórarinssonar amtmanns, systursonar Önnu, og Guðrún kona Magnúsar Stephensen, bróðursonar Önnu. Synir Vigfúsar voru Jónas sýslumaður á Leirá, sem giftur var Ragnheiði systur Magnúsar, og Stefán umboðshaldari á Ingjaldshóli, en Helga Jónsdóttir kona hans var systurdóttir Vigfúsar og öll börn þeirra hjóna því systkinabörn við maka sína.

## Heimildir
*
Lundarháskóli

**Lundarháskóli** (sænska: *Lunds universitet*), stundum kallaður **Háskólinn í Lundi**, er ríkisháskóli í bænum Lundi í Svíþjóð. Hann er næstelsti háskóli í Svíþjóð (frá 1666) og einnig sá næst-fjölmennasti í stúdentum talið.

## Tengill
* Heimasíða skólans
Konunglegi tækniháskólinn

**Konunglegi tækniháskólinn** (sænska: *Kungliga Tekniska högskolan*) er ríkisháskóli í Stokkhólmi í Svíþjóð, stofnaður 1827. Skólinn sérhæfir sig í raungreinum og verkfræði. Nemendur hans eru um fimmtán þúsund talsins.

## Tengill
* Heimasíða skólans
Stokkhólmsháskóli

**Stokkhólmsháskóli** (sænska: *Stockholms universitet*) er ríkisháskóli í Stokkhólmi í Svíþjóð. Hann var stofnaður árið 1878 og er í dag fjölmennasti skóli landsins í stúdentum talið. Yfir 27.550 stúdenta stunda nám við háskólann.

## Tengill
* Heimasíða skólans
Landbúnaðarháskóli Svíþjóðar

**Landbúnaðarháskóli Svíþjóðar** (sænska: *Sveriges lantbruksuniversitet*) er ríkisháskóli skammt frá Uppsölum í Svíþjóð.

## Tengill
* Heimasíða skólans
Gerðardómur

**Gerðardómur** er úrlausnaraðili, skipaður s.k. *gerðarmönnum*,  sem, samkvæmt lögum eða samningi, úrskurðar um ágreiningsmál á sviði einkaréttar utan almennra dómstóla. Ákveða má með samkomulagi að skjóta ágreiningi milli aðila í gerð, en niðurstaða slíks gerðardóms er bindandi og verður ekki áfrýjað. Með því að semja um að setja ágreining í gerð afsala málsaðilar sér þeim rétti að leita til almennra dómstóla og skuldbinda sig til þess að hlíta niðurstöðu gerðardómsins. Gerðardómur er einnig haft um dóm þann, sem er kveðinn upp af gerðarmönnum.

Í samningi um að leggja mál fyrir gerðardóm kemur iðulega fram hverjir skuli sitja í gerðardómi. Ef svo er ekki og ef ekki næst samkomulag milli aðila um þetta atriði, geta aðilar skotið málinu til héraðsdómara, sem skipar þrjá menn í dóminn, skv. 3. mgr. 4. gr. laga 53/1989 um samningsbundna gerðardóma. 

Ekki má leggja öll mál fyrir gerðardóm, einungis þau ágreiningsefni, sem aðilar hafa forræði yfir. Því er t.d. ekki heimilt að leggja refsimál á borð við líkamsárás eða þjófnað fyrir gerðardóm. 

## Tengt efni
* Héraðsdómur
* Hæstiréttur

## Heimildir
* Vísindavefurinn: ''Hvað er gerðardómur?''
Framhaldsskólinn í Mosfellsbæ

**Framhaldsskólinn í Mosfellsbæ** (stytt í **FMOS**) var stofnaður þann 20. ágúst 2009.

Samningur um stofnun Fmos var undirritaður af menntamálaráðherra og bæjarstjóra Mosfellsbæjar 19. febrúar 2008 og byrjaði starfsemi hans strax haustið 2009. Fyrstu fimm árin fór skólastarf fram í elsta skólahúsnæði Mosfellsbæjar að Brúarlandi. Lokið var við nýja skólabyggingu í ársbyrjun 2014 og fluttist skólinn þá í nýju 4.000 m² bygginguna nærri miðbæ Mosfellsbæjar.

Tvær brautir í skólanum eru til stúdentsprófs: nátturuvísundabraut og félags- og hugvísindabraut. Boðið er upp á þrjár aðrar brautir: almenna námsbraut, listabraut, og íþrótta- og lýðheilsubraut. Skólinn byggir á símati og verkefnavinnu, og leggur áherslu á umhverfisfræði.

Nemendafélag Framhaldskólans í Mosfellsbæ *(NFFMOS)* rekur skemmtinefnd, fjölmiðlanefnd og íþróttanefnd. Nemendur voru 380 talsins árið 2014.

## Heimildir
Jersey Shore

***Jersey Shore*** er bandarískur raunveruleikaþáttur sýndur á MTV um sjö unga einstaklinga sem fara til New Jersey til að vinna í stuttermabolaverslun.
Þættirnir byrjuðu 9 desember 2009 og eru enn í vinnslu, í annari seríu fóru þau til Miami og unnu í ísbúð á meðan þau voru þar, þriðju seríu fóru þau svo aftur til Jersey og unnu aftur í sömu búðinni.
Fjórða sería er núna í tökum og verður hún á Ítalíu og kemur út seinni partinn árið 2011. 
Þegar þau koma í fyrstu seríu þekkjast þau ekki neitt en þegar tíminn líður verða þau rosa góðir vinir og líta á sig sem fjölskyldu. 
Það er rosalega mikið um rifrildi, hjá þeim öllum en ná þau alltaf á endanum að laga sambandið og
verða enn betri vinir en fyrr og verður spennandi að sjá hvað gerist í næstu seríu. Jersey Shore eru unglingaþættir sem eru mjög vinsælir útum allann heim.

## Heimild
*
Rocky Marciano

**Rocky Marciano** (fæddur **Rocco Francis Marchegiano**; 1. september 1923 – 31. ágúst 1969), var bandarískur boxari og var heimsmeistari í þungavigt frá 23. september 1952 til 30. nóvember 1956. Þegar hann lagði hanskana á hilluna varð hann fyrsti og eini þungavigtarhnefaleikari sögunnar til að ljúka keppni taplaus.

## Ferill
Marciano fæddist og ólst upp í Brockton Massachusetts, sonur ítalskra innflytjenda. Hann hóf hnefaleikaæfingar á táningsárum og sinnti margvíslegri ígripavinnu eftir útskrift. Hann var kvaddur í herinn árið 1943 og þjónaði að mestu í Bretlandi.

Meðan á hermennsku stóð keppti Marciano í hnefaleikum með góðum árangri og vann til verðlauna í keppni áhugamanna árið 1946. Árið eftir hóf hann atvinnumannakeppni. Árið 1948 sneri hann þó aftur sem atvinnumaður, en slík vistaskipti voru afar fátíð. Í millitíðinni reyndi hann fyrir sér sem hafnarboltakeppandi, án árangurs.

Árið 1948 hóf Marciano á ný keppni meðal atvinnumanna. Hann reyndist þegar sigursæll.
Johnny Depp

**John Christopher Depp II**, þekktastur sem **Johnny Depp**, (fæddur 9. júní 1963) er bandarískur leikari.

Depp fæddist í Owensboro, Kentucky en var alinn upp í Flórída. Hann hætti í skóla í von um að ná frama sem rokkstjarna þegar hann var fimmtán ára. Hann var í mörgum bílskúrsböndum þar á meðal The Kids.

Hann byrjaði fyrst að leika eftir heimsókn til L.A með þáverandi konu sinni, Lorian Alison sem kynnti hann fyrir leikaranum Nicolas Cage. Frumraun hans í kvikmyndageiranum var A Nightmare on Elm Street árið 1984. Hann skaust upp á stjörnuhimininn þegar hann tók við af „Jeff Yagher“ í hlutverkinu sem leynilögreglan Tommy Hanson í vinsælu sjónvarpsþáttunum 21 Jump Street.

Þegar hann hitti Tim Burton var hann búinn að leika í nokkrum unglingamyndum en fyrsta myndin sem hann lék í þar sem Tim Burton var leiksstjóri var Edward Scissorhands. Í kjölfar velgengni kvikmyndarinnar fór hann að velja hlutverk sem koma gagnrýnendum og áhorfendum á óvart. Hann hélt áfram að fá góða gagnrýni og auka vinsældir með því að taka aftur þátt í kvikmynd með Tim Burton sem aðalhlutverkið í myndinni Ed Wood það var árið 1994. árið 1997 lék hann leynilögreglumann hjá FBI í myndinni Donnie Brasco sem var byggð á raunverulegum atburðum, hann lék á móti Al Pacino. Árið 1998 lék hann í Fear and Loathing in Las Vegas. Árið 1999 lék hann í vísindaskáldsögu- og hryllingsmyndinni The Astronaut's Wife. Sama ár þá lék hann aftur í mynd sem Tim Burton leiksstýrði myndin hét Sleepy Hollow. Depp hefur leikið margar persónur á ferlinum, þar á meðal sjóræningjann Jack Sparrow í Pirates of the Caribbean myndunum.

Hann hefur verið tilnefndur til 92 verðlauna en unnið 37 af þeim. Þar á meðal hefur hann verið tilnefndur til Óskarsverðlauna þrisvar sinnum. 

## Tónlist
Depp stofnaði hljómsveitina Hollywood Vampires, með söngvaranum Alice Cooper og Joe Perry, gítarleikara  Aerosmith. Hann gerði plötu með gítarleikaranum Jeff Beck árið 2022. Hann hefur gestað á plötum með Oasis, Marilyn Manson, Aerosmith og Shane MacGowan meðal annarra. 

## Einkalíf
Depp á tvö börn með fyrrum eiginkonu sinni,  Vanessu Paradis.

Árið 2022 komst í hámæli dómsmál Depps gegn Amber Heard, leikkonu sem hann var giftur um tveggja ára skeið. Heard sakaði Depp um heimilisofbeldi og fór hann í meiðyrðamál við hana vegna ummæla sem hún lét falla um hann. Depp vann málið.

## Kvikmyndir

## Tilvísanir
Daniel Heatley

**Daniel James Heatley** (fæddur 21. janúar 1981) Hann er kanadískur atvinnumaður í íshokkí. Hann spilaði fyrir San Jose Sharks þegar hann byrjaði í NHL (National Hockey League). Hann vann Calder Memorial Trophy sem besti nýliði NHL. En eftir að Heatly var ábyrgur fyrir bílslys í september 2003 sem drap liðsfélaga og mjög góðan vin Dan Stryder bað hann um að fá að skifta um lið og fór til Ottowa Senators. Heatley setti met fyrir mörk á einu tímabili sem voru 50 og stig sem voru 105. Heatley er búinn að vera í kanadíska landsliðinu sex sinnum. Hann hefur tekið þátt fyrir land sitt tvisvar sinnum á Ólympíuleikum og einu sinni World Cup of Hockey. Hann hefur einnig verið í unglingaliðunum. Hann tók fram úr aðal markaskorurum og stiga skorunum sem hafa verið í landsliðinu. Svo hann varð stigahæsti maður sem hefur verið hjá Kanada í landsliði. Í enda tímabils 2008-2009 heimtaði heatly skipti frá Senators. Það var búið að gera samning að senda hann til Edmonton oilers 30 júní. Heatly hlustaði ekki á þennan engann skiftingasamning. 12 september fór hann til San Jose Sharks í skipti Milan Michálek, Jonathan Cheechoo.

Heatly var fæddur í Þýskalandi Mamma hans og pabbi voru Karin og Murray heatly. Pabbi hans var atvinnumaður í hokkí í þýskalandi þegar pabbi hans hætti í hokkí þá flutti fjölskyldan til Calgary. Heatly var fæddur í þýskalandi og mamma hans var þýsk svo hann er með bæði Þýskan og Kanadískan ríkisborgara rétt en hann spilar fyrir Kanadískalandsliðið.

Hann lék í yngri deildum þegar hann var ungur í Alberta Midget Hockey league. hann spilaði fyrir Calgary Buffalos og fékk 81 stig í 36 leikjum 1997-98 og vann sér inn Harry Allen minningar bikar. Hann vann brons með liðinu sínu á mótinu Air Canada Cup 1998. Þar sem hann var markahæstur og kosinn MVP. Hann spilaði háskólahokkí í Bandaríkjunum. hann spilaði fyrir Calgary canucks sem var í Alberta Junior Hockey League. Hann var kosinn Canadian Junior player ársins.Næsta tímabil gerði hann 2 ára samning Háskólann Wincostin Badgers. sem fyrsta árs nemi í háskólanum var hann kosinn í fyrsta All Star lið háskólanna. Hann kaus að hætta þegar hann átti 2 ár eftir og vildi gerast atvinnumaður með Trashers.

Heatly byrjaði í Nhl fyrst með Trashers 2001-2002 og rústaði öllum byrjendum í stigum og stoðsendingum og var annar hæstur í mörkum. Hann vann Calder memorial trophy fyrir nýbyrjandi ársins. 2002-2003 var Heatly NHL stjarna. Þegar hann lenti í bílslysinu sem drap liðsfélaga hans og vin þá meiddist hann alvarlega og tímabilið hans byrjaði ekki fyrr en janúar 2004. 

Heatly er með styrk frá Easton Hockey sem sér um klæðning hans. hann hefur verið kosinn í NHL hokkí leiki í tölvum sem EA Sports sjá um en vegna meiðsla hans eftir bílslys þá gat hann ekki mætt í það. 

Heatly hefur unnið til margra verðlauna vegna íþróttar sinnar frá því hann byrjaði ungur í hokkí og hefur fengið verðlaun fyrir að leika í NHL og líka minni deildum og einnig hefur hann fengið verðlaun fyrir að leika í landsliðinu sem besti framherji og fleira.
Ganga (aðgreining)

**Ganga** getur átt við:
* Göngu, hreyfingu úr stað með göngulagi
* Gönguferð
* Fiskgengd

## Sjá einnig
* Gangandi íkorni
* Hólgöngur (heimsóknir til huldufólks)
Ólafur Stephensen (dómsmálaritari)

**Ólafur Magnússon Stephensen** (6. september 1791 – 14. apríl 1872) var íslenskur lögfræðingur sem var dómsmálaritari við Landsyfirrétt og bjó lengi í Viðey.

Ólafur var fæddur á Leirá, sonur Magnúsar Stephensen konferensráðs og konu hans Guðrúnar Vigfúsdóttur Scheving. Frændi hans og nafni, Ólafur sonur Stefáns Stephensen bróður Magnúsar, fæddist sama ár og er þeim stundum ruglað saman. Hann lærði til stúdentsprófs í heimaskóla hjá Árna Helgasyni biskupi og útskrifaðist árið 1814. Sama haust hóf hann nám við Kaupmannahafnarháskóla og útskrifaðist með lögfræðipróf 1817. Hann varð varadómsmálaritari við Landsyfirrétt 1826 en það starf var sameinað embætti 2. dómara árið 1834. Hann var sæmdur justitsráðsnafnbót 1862.

Ólafur erfði Viðey eftir föður sinn þegar hann lést 1833 og bjó þar til æviloka. Jón Espólín segir að hann hafi verið búmaður, en gáfuminni. Hann var þríkvæntur og voru fyrri konur hans tvær systur og náfrænkur hans, dætur Stefáns Stephensen amtmanns, föðurbróður hans, þær Sigríður (30. ágúst 1792 – 2. nóvember 1827) og Marta (14. júní 1805 – 27. október 1833). Þriðja kona Ólafs var Sigríður Þórðardóttir (1803 – 1879).

## Heimildir
*
Bragðarefur

**Bragðarefur** er vinsæll ísréttur sem fæst í flestum ísbúðum víðsvegar um Ísland. Bragðarefurinn er útbúinn þannig að ís er látinn í ílát og nammi, ávöxtum og sósum að eigin vali er blandað saman við ísinn í sérstakri hrærivél, svo er ísnum mokað í pappaílát með sleif. Oft er nammi eða ávextir sett ofan á ísinn til skrauts. Bragðarefinn er hægt að útbúa í mörgum stærðum. Nú hafa nokkur matvælafyriritæki á Íslandi sett á markað tilbúinn bragðaref. 

## Saga bragðarefsins
Bragðarefurinn er ekki séríslenskt fyrirbæri en er þó ekki fáanlegur alls staðar í heiminum. Hann var fundinn upp í Bandaríkjunum árið 1973 og þekkist þar undir nafninu *mix-in*. Hjá McDonald's er hann seldur undir nafninu McFlurry en það eru oftast ekki ávextir í þeim og ekki eins mikið úrval af bragðtegundum í þeim ísrétti. Hjá Dairy Queen hefur hann verið seldur undir heitinu Blizzard frá árinu 1985.
Donkey Kong (tölvuleikur)

**Donkey Kong** er tölvuleikur sem Nintendo setti á markað fyrir spilasali árið 1981. Leikurinn er pallaleikur þar sem markmiðið er að stýra karlinum Jumpman (sem nú heitir Mario) upp vinnupalla að efstu hæð þar sem górilluapinn Donkey Kong heldur kærustu hans (sem nú heitir Pauline) fanginni. Apinn hendir niður tunnum sem Jumpman verður að hoppa yfir. Leikurinn var frumraun japanska leikjahönnuðarins Shigeru Miyamoto sem notaðist við ýmsar nýjungar eins og sjálfvirk myndskeið milli borða til að skapa framvindu í söguna og ólíkt uppbyggð borð. Hetjan og apinn hafa síðan komið fram í fjölda tölvuleikja frá Nintendo.
Frogger

**Frogger** er tölvuleikur sem Konami setti á markað fyrir spilasali árið 1981. Í leiknum stýrir spilamaðurinn froski upp eftir skjánum framhjá hindrunum. Fyrst þarf froskurinn að komast yfir umferðargötu þar sem hann verður að forðast bíla og síðan yfir fljót þar sem hann stekkur á skjaldbökum og trjádrumbum til að komast í höfn efst á skjánum. Leikurinn var mjög vinsæll á sínum tíma og Konami hefur haldið áfram að gefa út framhaldsútgáfur með fleiri borðum og betri grafík, til dæmis þrívíddarútgáfuna *[[Frogger Returns]]* fyrir leikjatölvurnar Wii og PlayStation 3 árið 2009. 

## Tenglar
* Free Frogger: vefútgáfa (Flash) 
* Frogger: MS DOS útgáfa (Internet Archive)
Hunt the Wumpus

**Hunt the Wumpus** er tölvuleikur sem bandaríski leikjahönnuðurinn Gregory Yob forritaði sem textaleik í BASIC árið 1972. Leikurinn er feluleikur í völundarhúsi þar sem takmarkið er að drepa óvættina, Wumpus. Leikmaðurinn ferðast um völundarhúsið með skipunum eins og „forward“ („áfram“) og „turn left“ („vinstri snú“) og reynir að sjá út frá vísbendingum hvar óvættina er að finna. Hvert herbergi í völundarhúsinu tengist þremur öðrum herbergjum og kortið er eins og hliðarnar á tólfflötungi (engir botnlangar). Í völundarhúsinu eru leðurblökur sem flytja leikmanninn á annan reit af handahófi, hyldýpi og gullmolar. Út frá vísbendingunum á leikmaðurinn að forðast hyldýpi og reyna að lenda ekki í sama herbergi og óvætturin. Þegar leikmaðurinn telur sig vita hvar Wumpus er að finna getur hann skotið ör í þá átt. Ef hann hefur rétt fyrir sér deyr Wumpus og leikurinn er unninn, en ef hann hefur rangt fyrir sér færir Wumpus sig um set. 

Kóði leiksins birtist fyrst í tímaritinu *[[People's Computer Company]]* árið 1973. Árið 1980 kom út svart-hvít myndræn útgáfa af leiknum fyrir Texas Instruments TI-99/4A-tölvuna. Þar er Wumpus teiknaður sem stórt höfuð með fætur.

## Tilvísanir
Jungle Hunt

**Jungle Hunt** er tölvuleikur sem japanski leikjaframleiðandinn Taito setti á markað fyrir spilakassa árið 1982. Upphaflega hét leikurinn *Jungle Boy* og síðan *Jungle King* þar sem aðalpersónan var maður í lendaskýlu sem líktist Tarsan. Eftir málaferli sem erfingjar Edgar Rice Burroughs unnu breytti fyrirtækið leiknum þannig að aðalpersónan var fullklædd í safaríföt. Um leið var nafni leiksins breytt í Jungle Hunt.

Leikurinnn er hliðarskrunsleikur frá hægri til vinstri. Í leiknum eru fjögur ólík borð þar sem aðalpersónan þarf að sveifla sér í trjám, synda í á með krókódílum, hlaupa upp fjallshlíð og stökkva yfir steina sem rúlla niður og að síðustu að bjarga stúlku frá mannætum.
Strokleður

**Strokleður** eru ritföng notuð til að stroka út villur sem skrifaðar voru með blýanti eða penna. Strokleður eru gúmmíkennd og bleik eða hvít á lítinn en í dag fást þau í mörgum litum. Margir blýantar eru með áföstu strokleðri á einum enda. Oftast eru strokleður úr gervigúmmí en dýr eða sérstök strokleður eru einnig gerð úr vinyl, plasti eða öðrum gúmmíkenndum efnum. Oft eru ódýr strokleður gerð úr sojagúmmí.
Missile Command

**Missile Command** er tölvuleikur sem Atari setti á markað fyrir spilakassa árið 1980. Í leiknum eru borgir neðst á skjánum. Ofan frá koma síðan sprengjur úr ýmsum áttum. Leikmaður á að reyna að eyða sprengjunum áður en þær ná niður að borgunum með því að hreyfa mið um skjáinn með stýrikúlu og ýta á einn af þremur tökkum. Þá fer gagnflaug af stað frá einum af þremur skotstöðum neðst á skjánum sem springur þar sem miðið var og eyðir sprengjum sem eru innan færis. Leikurinn líkir þannig eftir eldflaugavarnarkerfi í kjarnorkustríði. Höfundur leiksins er bandaríski leikjahönnuðurinn Dave Theurer.
Colossal Cave Adventure

**Colossal Cave Adventure** er gagnvirkur textaleikur sem forritarinn og hellaáhugamaðurinn Will Crowther bjó til árið 1976. Leikurinn er fyrsti ævintýraleikurinn með textaviðmóti. Crowther byggði leikinn á korti sem hann hafði gert af Mammoth-hellunum í Kentucky í Bandaríkjunum. Leikmaður fer um hellana með einföldum textaskipunum á forminu sagnorð+nafnorð. Í hellunum finnur leikmaðurinn ýmsa hluti úr ævintýrum. Þekktasta útgáfa leiksins er sú sem Don Woods þróaði út frá kóða Crowthers með hans leyfi árið 1977. Woods, sem var aðdáandi Tolkiens, bætti við fleiri ævintýrapersónum eins og álfum og trölli. Í þessari mynd varð leikurinn gríðarlega vinsæll og setningar úr honum eins og „You are in a maze of twisty little passages, all alike“ urðu þekkt minni meðal hakkara og í spunaspilum.
Ritföng

**Ritföng** kallast þeir hlutir sem notaðir eru til að skrifa, efni sem skrifuð er á og tengdir hlutir. Þau eru helst notuð í heimilum, skrifstofum og skólum. 

Svona má flokka ritföng:

* **skriffæri** — blýantar, pennar, merkipennar, áherslupennar, vaxlitir, blek, leiðréttingalakk
* **borðföng** — heftarar, heftilosarar, blýantsyddarar, gatarar, bréfahnífar
* **festingar** — heftivír, bréfaklemmur, bréfanaglar, lím, límband, kennaratyggjó, teiknibólur
* **pappírsvörur** — umslög, rissblokkir, stílabækur, límmiðar, merkimiðar
* **geymsla** — bréfabindi, gatapokar, möppur, klemmuspjöld, pennaveski
Skrifstofa

**Skrifstofa** getur átt annaðhvort við herbergi eða stærra rými þar sem fólk vinnur. Starfsemi margra fyrirtækja og samtaka fer fram á skrifstofum og mörg fyrirtæki hýsa höfuðstöðvarnar sínar í þeim. Skrifstofur eru hannaðar á ýmsan hátt en nú er algengt að hanna skrifstofur sem opin rými; það er að segja, starfsmenn vinna flestir eða allir við skrifborð í sama herbergi.

Á skrifstofum má finna meðal annars skrifborð, skrifborðsstóla, skjalaskápa, síma, tölvur og ljósritunarvélar. Á sumum nútíma skrifstofum eru þægileg húsgögn eins og sófar eða grjónastólar þar sem starfsmenn geta slappað af. Eldri skrifstofur skiptast oftast í lítil einkarými en þetta skipulag er nú ekki eins algengt og áður af því það er talið aðskilja starfsmenn og draga úr félagsanda.

## Tengt efni
* Ritföng
* Verksmiðja
* Vöruhús
K2

**K2** er næsthæsta fjall í heimi eftir Everestfjalli. Það er 8.611 metrar að hæð og er í Karakoram-fjallgarðinum á landamærum Kína og Pakistans. Á ensku er fjallið gjarnan nefnt *Savage Mountain* („Villta fjallið“) því það er svo erfitt að klífa það. Fjórði hver maður sem reynt hefur að ná tindinum hefur dáið á fjallinu. 

Nafnið er dregið úr „Karakoram“, heiti fjallgarðsins sem K2 tilheyrir, það er að segja það var annað fjallið sem skráð var í landmælingum Great Trigonometric Survey. Stefnumál Great Trigonometric Survey var það að skyldi nota örnefni hvar sem hægt er en það leit út fyrir að K2 hafi ekki átt neitt staðbundið nafn, líklega vegna staðsetningar þess.

Ítalskur hópur náði á topp fjallsins fyrstur í júlí árið 1954.

Þann 28. júlí árið 2017 komst John Snorri Sigurjónsson á topp fjallsins og varð þar með fyrstur Íslendinga til að ná því.  Þá hafði enginn maður náð að komast á topp fjallsins síðan 2014. John Snorri reyndi síðar að verða fyrstur til að klífa fjallið að vetri til en nepalskur hópur varð undan í ársbyrjun 2021.  John Snorri lést ásamt tveimur fjallgöngufélögum sínum á fjallinu í febrúar sama ár.

## Tilvísanir
Háskólinn í Manchester

**Háskólinn í Manchester** (enska: *University of Manchester*) er opinber rannsóknaháskóli staðsettur í Manchester í Norður-Englandi. Hann er meðlimur í Russell-hópnum hágæðisháskóla. Háskólinn var stofnaður árið 2004 þegar Victoria University of Manchester (kallaður háskólinn í Manchester í daglegu tali) og UMIST (University of Manchester Institute of Science and Technology) voru leystir upp og einn nýr háskóli var stofnaður í stað þeirra þann 1. október sama ár. Victoria University of Manchester var stofnaður árið 1824.

Eftir sameiningu var háskólinn tilnefndur háskóli ársins 2006 af dagblaðinu *[[The Sunday Times]]*. Hann var líka háskóli ársins 2005 í *[[Times Higher Education Supplement]]*. Eins og aðrir háskólar í Bretlandi höfðu margar Nóbelsverðlaunahafar stundað nám við háskólann í Manchester, þeir eru 25 samtals. Háskólinn er í fjórða sæti eftir Nóbelsverðlaunahafa, eftir Oxford, Cambridge og London.

Árið 2007–08 stunduðu yfir 40.000 stúdentar nám við háskólann í Manchester í 500 námskeiðum. Um það bil 10.000 starfsmenn vinna í háskólanum. Þess vegna er hann sá stærsti háskóli í Bretlandi á einu háskólalóði. Fleiri umsóknir eru sendar til háskólans í Manchester en til allra annarra háskóla í Bretlandi, sama ár voru yfir 60.000 umsóknir um grunnnám sendar inn. Árið 2007 voru tekjur háskólans 637 milljónir breskra punda.

Árið 2009 náði háskólinn áttunda sæti í listanum Times Higher World University Rankings yfir bestu háskóla í Evrópu og 26. sæti í listanum yfir bestu háskóla í heimi.

## Heimild
* 

## Tenglar

* Vefsíða háskólans í Manchester
Space Invaders

**Space Invaders** er tölvuleikur eftir Tomohiro Nishikado sem japanska leikjafyrirtækið Taito setti á markað fyrir spilakassa árið 1978. Leikurinn er skotleikur þar sem leikmaður stjórnar byssu neðst á skjánum sem hann getur flutt til hægri og vinstri. Ofar á skjánum eru raðir af geimverum sem færast taktfast til hægri og vinstri og niður um eina línu þegar þær ná út að skjábrún. Geimverurnar sleppa sprengjum sem geta hitt byssu leikmannsins. Framan við byssuna eru fjögur virki sem smám saman eyðast upp þegar þau verða fyrir sprengjum geimveranna. Við og við svífur geimskip yfir skjáinn ofan við geimverurnar sem gefur aukastig. 

Leikurinn varð strax gríðarlega vinsæll og átti þátt í því að tölvuleikir urðu milljónaiðnaður í stað jaðarfyrirbæris. Sérstakir spilasalir voru settir upp í Japan þar sem Space Invaders var eini leikurinn. Talið er að leikurinn hafi valdið skorti á 100-jena peningum í Japan. Samkvæmt Guinness World Records er þetta vinsælasti og áhrifamesti tölvuleikur allra tíma. Árið 2007 hafði Taito grætt nær 500 milljónir dollara á leiknum.
Heftari

**Heftari** er tæki sem festir pappírsblöð eða annað þunnt efni saman með því að stinga hefti úr málmi í gegnum blöðin og beygja endana á heftinu til að festa það. Heftarar eru notaðir víða, meðal annars í stjórnsýslu, fyrirtækjum, skrifstofum og skólum.

Fyrsti heftarinn var fundinn upp á 18. öld í Frakklandi fyrir Loðvík 15. konung. Hvert hefti var skreytt innsigli hallarinnarr. Þegar notkun pappírs jókst til muna var þörf á aðferð til að festa blöð saman á fljótlegan hátt. Árið 1866 var Bandaríkjamanninum George McGill veitt einkaleyfi á lítilli beygjanlegri pappírsfestingu úr látúni sem var forveri nútíma heftis. Árið 1867 fékk hann einkaleyfi á tæki til þess að stinga heftunum í gegnum pappír. Uppfinning hans var kynnt á sýningu í Philadelphia 1876. Hann hélt áfram að vinna að þessari uppfinningu og öðrum á níunda áratug 19. aldar.

## Tengt efni
* Heftalosari
* Heftivír
John Mayer

**John Clayton Mayer** (borið fram sem ; fæddur 16. október 1977) er bandarískur tónlistarmaður, söngvari-textahöfundur, upptökulistamaður og tónlistarframleiðandi. Fæddur og uppalinn í Connecticut og lærði í Berklee College of Music í Boston áður en hann flutti til Atlanta í Georgíu árið 1997. Fyrstu tvær plöturnar hans, *[[Room for Squuares]]* og *[[Heavier Things]]* seldust vel og fékk hann platínuplötur fyrir þær. Árið 2003 vann hann Best Male Pop Vocal Performance Grammy-verðlaunin fyrir „Your Body Is a Wonderland“.

Mayer hóf feril sinn með órafmögnuðu rokki en fór smám saman yfir í blús árið 2005 eftir samstarf með virtum blúslistmönnum á borð við BB King, Buddy Guy og Eric Clapton og til varð Tríó Johns Mayer. Blúsáhrifin má heyra á *[[Continuum]]* plötu hans sem var gefin út í september 2006. Á 49. Grammy-verðlaununum árið 2007 vann Mayer Best Pop Vocal Album fyrir *Continuum* og Best Male Pop Vocal Performance fyrir „Waiting On The World To Change“. Hann gaf út fjórðu plötuna sína, *[[Battle Studies]]* í nóvember 2009.

Á ferli sínum hefur Mayer fengist við uppistand, gamanleik, grafíska hönnun og skrif. Hann hefur skrifað verk fyrir tímarit og er þekktastur fyrir skrif sín í tímaritið *[[Esquire]]*. Hann tekur einnig þátt í góðgerðarstarfsemi "Back to You".

## Útgefið efni
### Breiðskífur
* *Room for Squares* (2001)
* *Heavier Things* (2003)
* *Continuum* (2006)
* *Battle Studies* (2009)
* *Born and Raised* (2012)
* *Paradise Valley* (2013)
* *The Search for Everything* (2017)
* *Sob Rock* (2021)
Jack Herer

**Jack Herer** (18. júní 1939 – 15. apríl 2010) var bandarískur kannabisneytandi og höfundur á *[[The Emperor Wears No Clothes]]*, sem er bók sem hefur verið notuð til að reyna að lögleiða 
kannabis um allan heim.

Herer er fyrrverandi Goldwater-Repúblikani og hann vildi lögleiða notkun kannabis og hamp. Hann skrifaði tvær bækur, *The Emperor Wears No Clothes* og *Grass*, það verður einnig gerð heimildamynd um líf hans sem heitir *The Emperor of Hemp*. Hann taldi að kannabis álverið ætti að vera lögleitt vegna þess að það hefur verið sýnt fram að í plöntunni er endurnýjanleg uppsprettu af eldsneyti, mat og lyf sem hægt er að rækta í nánast öllum hlutum heimsins. Þetta gæti komið jafnvægi á fullt af náttúrulegum hlutum, færri tré yrðu drepin í nýtingu blaða og hampur notaður í staðinn, einnig er hægt að nota jurtina til að framleiða öðruvísi bensín sem mengar minna heldur en venjulegt bensín. Hann fullyrðir enn fremur að bandaríska ríkisstjórnin sé með sönnun fyrir þessu.

## Tenglar
* Opinber vefsíða
Uppistand

**Uppistand** er tegund sagnamennsku þar sem uppistandari stendur á sviði fyrir framan áhorfendur og skemmtir þeim samfelldri röð gamansagna og brandara sem nefnist „sett“. Uppistand fer oftast fram á krám eða pöbbum, en stundum í leikhúsi eða öðrum stærri sviðslistahúsum. Sérstakir uppistandsklúbbar eru víða til í borgum. Uppistand er rauntímalist þar sem samskiptin við áhorfendur skipta miklu máli, en stundum er flutningurinn tekinn upp fyrir útgáfu eða sýningar í öðrum miðlum.

Uppistand gengur venjulega út á að viðkomandi uppistandari stendur á sviði með hljóðnema og fer með frumsamið gamanmál. Sumir nota leikmuni eða fremja töfrabrögð. Á sumum stöðum er boðið upp á „opinn hljóðnema“ þar sem hver sem er má koma upp á sviðið og fara með sitt eigið uppistand fyrir framan áhorfendur. Margir uppistandarar vinna í mörg ár að atriði sínu og uppfæra þau aftur og aftur og breyta þeim smám saman til að ná fram sem bestum áhrifum. 

## Tengt efni
* Gamanþáttur
* Skopatriði
Anthony Giddens

**Anthony Giddens** (fæddur 18. janúar 1938) er breskur félagsfræðingur. Hann er þekktur fyrir hugtök eins og *úrfelling* (disembedding), *afturblik* (reflexivity) og *einstaklingsvæðing* (individualism).

Giddens skiptir samtímanum í þrjú tímabil snemmnútíma sem einkennist af upplausn bændasamfélags, hánútíma sem einkennist af markaðshyggju og svo síðnútíma sem hefst á sjöunda áratug seinustu aldar og einkennist af upplausn. Giddens var prófessor við LSE og ráðgjafi Tonys Blair fyrrum forsætisráðherra Bretlands. Hann setti fram hugmyndir um þriðju leiðina.

## Tenglar
* Heimsókn Anthony Giddens (mbl.is 30. maí, 1999)
* Þriðja leiðin
Jane Jensen

**Jane Jensen** er bandarískur tölvuleikjahönnuður og rithöfundur. Jensen er þekkt fyrir það að hafa hannað Gabriel Knight-leikina en hún hefur einnig skrifað tvær skáldsögur; *[[Millennium Rising]]* og *[[Dante's Equation]]*.
Roberta Williams

**Roberta Williams** er bandarískur tölvuleikjahönnuður og annar stofnandi fyrirtækisins Sierra Entertainment en hún stofnaði fyrirtækið ásamt eiginmanni sínum Ken undir heitinu On-Line Systems. Á meðal þeirra leikja sem hún hefur hannað eru King's Quest-leikirnir og hryllingsleikurinn *[[Phantasmagoria]]*.

## Tenglar
*
Dave Grossman

**Dave Grossman** er bandarískur tölvuleikjahönnuður. Grossman hóf feril sinn hjá LucasArts (þá Lucasfilm Games) og kom þar að gerð margra leikja en hann vann meðal annars við fyrstu tvo Monkey Island-leikina ásamt því að hanna tölvuleikinn *[[Day of the Tentacle]]* ásamt Tim Schafer. Grossman vinnur nú hjá Telltale Games þar sem hann hefur unnið við við leiki eins og *[[Sam & Max Save the World]]* og *[[Strong Bad's Cool Game for Attractive People]]* ásamt því að leikstýra tölvuleiknum *[[Tales of Monkey Island]]*.
Robert Wisdom

**Robert Wisdom** (fæddur 14. september 1953) er bandarískur leikari sem er þekktastur fyrir hlutverk sín í Supernatural, The Wire og Prison Break.

## Einkalíf
Wisdom er fæddur í Washington D.C. í Bandríkjunum og er af jamaískum uppruna. Hann útskrifaðist frá Columbia-háskólanum í New York-borg.

## Ferill
Wisdom kom fyrst fram í sjónvarpsþættinum *The Bill*. Síðan þá hefur hann komið fram í mörgum kvikmyndum og sjónvarpsþáttum.

Hann hefur hann komið fram sem gestaleikari í mörgum af vinsælustu sjónvarpsþáttum nútímans: ER, Dharma & Greg, NCIS og Burn Notice.

Wisdom hefur komið fram í kvikmyndum á borð við: Volcano, Face/Off, Ray og Freedom Writers.

## Kvikmyndir og sjónvarp

## Tilvísanir

## Heimildir
* 
* 

## Tenglar
* 
* Robert Wisdom á Supernatural Wiki.com síðunni
Lóðun

**Lóðun** eða **tinlóðun** er notað um aðferð við að skeyta saman málmhluti með því að bræða sérstakan málm sem nefnist **[[lóðmálmur]]** (einnig **lóðtin**, **brasmálmur**) með tiltölulega lágt bræðslumark, sem fyllingarefni yfir samskeytin. Lóðun er gjarnan notuð þegar tengja þarf saman íhluti á prentplötu og einnig í pípulögnum þegar koparrör eru skeytt saman. Í lóðun eru m.a. notaðar blöndur af tini og öðrum málmum t.d. blýi, sinkii, silfri og kadmíni, en af umhverfisástæðum er leitast við að notað efni án blýs. 

Þegar íhlutir í rafeindatæki eru lóðaðir saman er vanalegt að nota málmblöndu 63% tins og 37% blýs. Samskeytin eru hituð með lóðbolta og tinvír borinn að, þ.a. að ögn af enda tinvírsins bráðnar í lítinn dropa, sem rennur yfir samskeytin og storkar þar. Mikilvægt er að "lóðningin" sé góð, þ.a. samskeytin leiði vel rafstraum og losni ekki. Lóðning sem leiðir illa og losnar auðveldlega kallast "köld lóðning" og ber að forðast.

## Tilvísanir
Laugavegur 1

**Laugavegur 1** er hús við Laugaveg í Reykjavík sem reist var árið 1848. Var ætlunin að reka þar veitingastofu, en fljótlega var horfið frá því ráði. Jón Pétursson háyfirdómari festi þá kaup á húsinu og bjó þar til dauðadags.

Árið 1915 hóf Guðmundur Ásbjörnsson bæjarfulltrúi verslunarrekstur í húsinu í samstarfi við félaga sinn Sigurbjörn Þorkelsson sem kenndur var við verslunina Vísi.

Miklar breytingar hafa verið gerðar á húsinu í gegnum tíðina.

## Heimild
*
Guðmundur Ásbjörnsson

**Guðmundur Ásbjörnsson** (11. september 1880 – 15. febrúar 1952) var verslunarmaður og bæjarfulltrúi í Reykjavík frá 1918 til 1952.

## Ævi og störf

Guðmundur fæddist á Eyrarbakka og lauk þar sveinsprófi í trésmíðum aldamótaárið 1900. Hann fluttist til Reykjavíkur skömmu síðar og stofnaði vinnustofu og hóf í kjölfarið verslunarrekstur. Árið 1915 stofnaði hann verslunina Vísi að Laugavegi 1 í samstarfi við Sigurbjörn Þorkelsson.

Hann var kjörinn í bæjarstjórn árið 1918 og átti þar sæti til dauðadags. Hann var forseti bæjarstjórnar frá 1926 til 1952 og hefur enginn gegnt því embætti jafn lengi. Á þessu tímabili var han margoft settur borgarstjóri í afleysingum.

Auk setunnar í bæjarstjórn var Guðmundur virkur í ýmsum félagsmálum. Hann sat í stjórn Trésmíðafélags Reykjavíkur, Verslunarráðs Íslands, formaður stjórnar Árvakurs og stjórnarmaður og síðar stjórnarformaður Sparisjóðs Reykjavíkur og nágrennis frá stofnun hans 1932 til dauðadags.

Guðmundur var ókvæntur og barnlaus.

## Heimild
*
Rafeindaíhlutur

**Rafeindaíhlutur** (oftast aðeins **íhlutur**) eða **rásaeining** er hlutur, sem leiðir rafstraum og notaður er til að breyta eigninleikum rafrásar.

Helstu íhlutir eru:
* rafviðnám (mótstaða)
* rafþéttir
* spanspóla 

þar sem ofantaldir íhlutir breyta samviðnámi rásar, en aðeins tveir síðarnefndu breyta launviðnámi.

Með íhluti er einnig átt við tvista, smára og litar samrásir. Íhlutir eru festir á prentplötur með lóðun.
Hvítur (kynþáttur)

**Hvítur maður** er maður með ljósa húð. Orðið „hvítur“ á ekki beint við lit húðarinnar en lýsir heldur sérstökum hópi þjóðarbrota og er ein samlíkinganna fyrir kynþátt sem eru notaðar í daglegu tali. Ein skýring á hvítum mönnum er maður sem á rætur að rekja til Evrópu en þessi skýring er breytileg og fer eftir aðstæðunum.
Andie Sophia Fontaine

**Andie Sophia Fontaine** (f. 18. desember 1971) er Íslendingur af bandarískum uppruna, fædd í Baltimore. Hún var varaþingmaður fyrir Vinstrihreyfinguna - grænt framboð í Reykjavíkurkjördæmi norður 2007-2009 og tók tvisvar sæti á þingi. Hún var fyrsti innflytjandinn til að sitja á Alþingi.

Andie starfar nú sem ritstjóri fyrir tímaritið Iceland Review.
Gunnar Nelson

**Gunnar (Lúðvík Haraldsson) Nelson** (fæddur 28. júlí 1988) er íslenskur bardagaíþróttamaður. Hann keppir meðal annars í blönduðum bardagaíþróttum (MMA) og hefur unnið 17 bardaga en aðeins tapað þremur. Gunnar er margfaldur Íslandsmeistari í karate og var landsliðsmaður frá fimmtán ára aldri. Hann var valinn efnilegasti karatemaður Íslands sextán ára gamall og hlaut hæsta nýliðastyrk ÍSÍ.

Hann er með svarta beltið í brasilísku jiu jitsu (BBJ), með *[[Renzo Gracie]]* sem þjálfara. Hann hefur unnið silfurverðlaun í millivigt með brúnt belti í Heimsmeistaramótinu í BBJ,   gullverðlaun í millivigt með brúnt belti á Pan American meistaramótinu  og gullverðlaun í svartbelta flokki á Pan American meistaramótinu í uppgjafarglímu (No-Gi). Núverandi (2014) þjálfari hans er John Kavannagh í Dublin á Írlandi. Hann hefur tekið þátt í fimmtán atvinnubardögum, unnið fjórtán, gert jafntefli í einum og tapað einum. Á Íslandsmeistaramótinu í BJJ hefur hann unnið tvisvar, bæði í opnum flokki og 82kg- flokki. Á Opna Mjölnismótinu hefur hann unnið fjórum sinnum í opnum flokki, tvisvar í 88kg- flokki og einu sinni bæði í 81kg- flokki og 74kg- flokki.

Faðir Gunnars er ættaður frá Bandaríkjunum í föðurætt sína, en móðirin er íslensk..

## Heimildir


## Tenglar
* www.nelson.is
Bláskógar

**Bláskógar** nefnist landsvæðið norðan, vestan og sunnan Þingvallavatns, þ.e. Þingvallaskógur og Þingvallahraun, allur sigdalurinn, skógi og kjarri vaxinn. Bláskógar við Þingvelli eru nefndir í Íslendingabók þar sem kemur fram að maður að nafni Þórir kroppinskeggi sem átti land í Bláskógum hafði orðið sekur um morð á þræl eða leysingja. Talið er líklegt að Þórir hafi búið á þeirri jörð sem síðar varð Þingvöllur. Land hans varð þess vegna allsherjarfé og lagt til alþingis.

Sveitarfélagið Bláskógabyggð varð til sem sveitarfélag 9. júní 2002 við sameiningu þriggja sveitarfélaga, Biskupstungnahrepps, Laugardalshrepps og Þingvallahrepps.

## Tengill
*  Bláskógabyggð - Saga sveitarfélagsins
Steven Williams

**Steven Williams**  (fæddur 7. janúar 1949) er bandarískur leikari sem er þekktastur fyrir hlutverk sín í 21 Jump Street, Supernatural, The X-Files og L.A. Heat.

## Einkalíf
Williams er fæddur í Memphis í Tennessee í Bandríkjunum en er alinn upp í Chicago. Hann var tilnefndur til Joseph Jefferson-verðlaunana fyrir leikara í aðalhlutverki í söngleiknum Joplin hjá St. Nicholas Theater Company í Chicago árið 1977.

## Ferill
Williams kom fyrst fram í kvikmyndinni *Cooley High* frá árinu 1975. Síðan þá hefur hann komið fram í mörgum kvikmyndum og sjónvarpsþáttum.

Hann hefur komið fram sem gestaleikari í mörgum vinsælum sjónvarpsþáttum: *The A-Team*, *Dallas*, *Equalizer*, Veronica Mars, Criminals Minds og Cold Case. 

Hann hefur einnig komið fram í kvikmyndum á borð við: Corrina, Corrina, Route 666,Halfway Decent og The Fear Chamber.

## Kvikmyndir og sjónvarp

## Verðlaun og tilnefningar
### Image verðlaunin
*2000: Tilnefndur sem besti leikari í grínseríu fyrir Linc´s

### Normal Indy Horror kvikmyndahátíðin
*2005: Verðlaun sem besti leikari fyrir Graves End

### Screen Actors Guild verðlaunin
*1997: Tilnefndur sem besti leikhópur í dramaseríu fyrir The X-Files

### Shockerfest
*2005: Verðlaun sem besti leikari fyrir Graves End

## Tilvísanir

## Heimildir
* 
* 

## Tenglar
* 
* Steven Williams á Supernatural Wiki.com síðunni 
* Steven Williams á Supernatural wikiasíðunni
Noradrenalín

**Noradrenalín** eða **norepinefrín** er hormón og taugaboðefni af flokki katekólamína. Það spilar hlutverk í flóttaviðbragðinu, styrkur þess eykst þegar hætta steðjar að.

## Lyfjafræðileg verkun

Noradrenalín finnst um allan líkamann. Það er losað úr taugafrumum og binst adrenóviðtökum á öðrum taugafrumum. Noradrenalín hefur að öllu jöfnu þau áhrif í mannslíkamanum að auka blóðþrýsting eða hjartsláttartíðni.

Hjartalyfið atenólol vinnur gegn þessari verkun. Það binst við adrenóviðtakann β1 (og kallast þá antagonisti) og hindrar að noradrenalín bindist viðtakanum til að ná fram verkun sinni. Við þessa bindingu atenólol verður lækkun á hjartsláttartíðni og blóðþrýstingi.
Annað lyf sem hefur áhrif á nordrenalín (og einnig dópamín) er metýlfenidat, lyf sem notað er við ADHD. Lyfið hemur að noradrenalín og dópamín séu tekin upp úr taugafrumubilinu og þar með verka þau lengur á eftirtaugafrumuna.

## Tilvísanir
Björn Stephensen

**Björn Ólafsson Stephensen** (4. júní 1769 – 17. júní 1835) var íslenskur dómsmálaritari (notarius) við Landsyfirrétt. Hann var af ætt Stefánunga og bjó lengst á Esjubergi á Kjalarnesi.

Björn var fæddur í Görðum á Álftanesi, sonur Ólafs Stefánssonar stiftamtmanns og Sigríðar Magnúsdóttur konu hans og bróðir þeirra Magnúsar dómstjóra og Stefáns amtmanns. Hann var sagður ágætlega gefinn en ekki jafnmikill námsmaður og bræður hans og gerðu þeir að sögn stundum gys að honum fyrir heimsku og kölluðu hann naut, enda var hann stór vexti og sterkur, en hann mun ekki hafa tekið því illa, enda var hann gamansamur maður og orðheppinn. Er sagt að Stefán hafi í gamni ort þessa vísu um Björn bróður sinn:

:: Heimskan rík í heila flaut, 
:: hér á landi bjó hann, 
:: kálfur sigldi, kom út naut, 
:: kusi lifði og dó hann. 

Björn giftist árið 1790 Margréti Jónsdóttur (f. 13. janúar 1773), dóttur Jóns Jakobssonar sýslumanns Eyfirðinga og systur Jóns Espólín. Jón átti góð samskipti við mág sinn og lýsir honum þannig: „Björn notarius var mikill vexti, sterkr ok glíminn, búsýslumaðr, nokkuð fégjarn, ærit frjáls ok ósnotr í háttum, tryggr maðr, en vanvirði nálega lærdóma alla.“ Hann segir jafnframt að Björn hafi verið rausnarmaður en stundum látið ósnoturlega og haft á sér fornmannaháttu.

Þau Björn og Margrét reistu bú á Hvítárvöllum og þar dó Margrét 22. október árið 1800, skömmu eftir fæðingu þriðja sonar þeirra. Björn flutti sig þá að Lágafelli í Mosfellssveit, enda var hann þá orðinn dómsmálaritari við Landsyfirrétt og þurfti að vera nær Reykjavík, og bjó þar til 1814, en þá flutti hann að Esjubergi og bjó þar til dauðadags. Hann giftist aftur árið 1803 og var seinni kona hans Sigríður Oddsdóttir (17. janúar 1787 – 27. júlí 1869), en faðir hennar var bróðir Ólafs föður Björns og þau því systkinabörn. Sonur þeirra var Oddgeir Stephensen, forstöðumaður íslensku stjórnardeildarinnar í Kaupmannahöfn um langt skeið.

## Tilvísanir


## Heimildir
* *Saga Jóns Espólíns hins fróða*. Kaupmannahöfn, 1895.
*
Testósterón

**Testósterón** er kynhormón sem má finna í spendýrum, skriðdýrum, fuglum og öðrum hryggdýrum. Testósterón hefur efnaformúluna C19H28O2. Í hryggdýrum er testósterón framleitt í eistunum í karldýrum og í eggjastokknum í kvendýrum en lítið testósterón er líka framleitt í nýrnahettunum. Testósterón er aðalkynhormón í karldýrum.
Rafleiðni

**Rafleiðni** (oftast aðeins **leiðni**) er hæfileiki hlutar til að flytja rafstraum. Leiðni er umhverfa rafmótstöðu. SI-mælieining er símens, táknuð með *S*, en 1 S = &Omega;-1. Fullkominn einangrari hefur leiðnina núll, en ofurleiðari hefur óendanlega (**<big>∞</big>**) leiðni.
Amerískur eskimóahundur

**Ameríski eskimóahundurinn** er hundategund ættuð frá Þýskalandi. Hún er ekki ólík japönskum spitz, þýskum spitz og samoyed-hundinum. Eskimóahundurinn er með þykkan, tvöfaldan, hvítan feld og er það einkenni hundsins.
Brenton Birmingham

**Brenton Joe Birmingham** (f. 29. nóvember 1972) er Íslendingur af bandarískum uppruna, fæddur í New York. Hann er fyrrum körfuknattleiksmaður og lék lengst af með Njarðvík. Hann á að baki 19 landsleiki fyrir hönd Íslands. Brenton Birmingham kom fyrst til landsins árið 1998 og hóf feril sinn hér á landi með Njarðvík.

## Tenglar
* http://www.mlbb.gr/feed-items/iceland-brenton-birmingham-moves-njardvik
* http://www.kki.is/vidurkenningar.asp?flokkur=15&kyn=KK